ایران، 26 اکتوبرده شیرازده 15 کیشی حیاتینی یوقاتگن قوراللی هجومده قولی بولگن لیگی بیلن عیبلنگن 26 کیشی نینگ قولگه آلینگن لیگینی بیلدیردی.
ایران رسمی خبر آژانسی ایرنا استخبارات وزیرلیگی نینگ بیاناتی گه تیانتیریب خبر بیریشیچه، شیرازده گی شاه چراغ زیارتی گه اویوشتیریلگن هجوم بیلن علاقه لی آلیب باریلگن تیرگاو چوکاتیده حلی گچه برچه سی چیت ایللیک 26 کیشی قولگه آلینگن.
قولگه آلینگنلرنینگ "تاجکستان، افغانستان و آذربایجانلیک" ایکن لیگی افاده ایتیلدی.
خبرده، "آذربایجان نینگ پیاتختی باکودن اوچاق آرقه لی ایرانگه کیلیب افغانستانده گی ترور تشکیلاتی داعش عنصرلری بیلن علاقه قورگن آذربایجان تبعه سی نینگ اوشبو هجوم نینگ باشقرووچیسی ایکن لیگی" ادعاد ایتیلدی.
شونده ی بولیب بعضی بیر منبعلرده، هجوم گه قول اورگن نینگ "سبحان کمرونی" آتیده گی بیر تاجکستانلیک ایکن لیگی معلوم قیلیندی.
ایران دولت تلویزیونی 26 اکتوبرده فارس ایالتی نینگ مرکزی شیرازده گی شاه چراغ زیارتی گه اویوشتیریلگن قوراللی هجوم عاقبتیده ایککی ته باله بیلن بیر قطارده 15 کیشی نینگ جان بیرگن لیگینی و 21 کیشی نینگ یره لنگن لیگینی بیلدیرگندی.
هجوم نینگ مسؤلیتینی ترور تشکیلاتی داعش اوز بوینی گه آلگندی.
حادثه نینگ آرتیدن یره لی بیر شکلده قولگه آلینگن لیگی معلوم قیلینگن هجومچی نینگ کسلخانه ده اولگن لیگی تذکر بیریلگندی.
حادثه پایتخت تاشکینت ده یوزبیرگن
